นายกรัฐมนตรี ยืนยัน พ.ร.ก.ฉุกเฉิน ยังมีความจำเป็น แต่ ครม.เตรียมหารือมาตรการผ่อนคลาย
นายกรัฐมนตรี ยืนยัน พ.ร.ก.ฉุกเฉิน ยังมีความจำเป็น แต่ ครม.เตรียมหารือมาตรการผ่อนคลายนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะ ผอ.ศบค. ระบุว่า พระราชกำหนดการบริหารราชการในสถานการณ์ฉุกเฉิน(พ.ร.ก.ฉุกเฉิน) ยังมีความจำเป็นในสถานการณ์นี้ ซึ่งรัฐบาลจะหารือในที่ประชุมคณะรัฐมนตรีในวาระถัดไป ในส่วนของการมีมาตรการผ่อนคลายนั้น ต้องมีมาตรการออกมาก่อน จึงมอบหมายให้ส่วนราชการและผู้ประกอบการต่างๆ ไปปรึกษาหารือและเสนอขึ้นมาว่าจะมีมาตรการอย่างไร โดยการจัดระบบต้องปลอดภัยและจะต้องดูแลเฉพาะกลุ่มอาชีพต่างๆ ให้ครอบคลุมด้วย เช่น สนามกีฬา ตลาดสด ขณะเดียวกันต้องเรียนรู้สิ่งที่เกิดขึ้นในต่างประเทศ แล้วนำมาปรับใช้ให้เกิดความสมดุลเหมาะสม ทั้งด้านการดูแลสุขภาพและเศรษฐกิจปลัดกระทรวงสาธารณสุข ได้คาดการณ์การติดเชื้อโควิด-19 ตามหลักการการคำนวณทางระบาดวิทยา พบว่า ในปัจจุบัน การติดเชื้ออยู่ในอัตรา 1 : 1.2 คนช่วงปลายเดือนมิถุนายนนี้ จะมีผู้ติดเชื้อ ประมาณ 200 คน/สัปดาห์ และหากควบคุมได้ดี ตัวเลขจะค่อยๆ ลดลงเหลือ 22 คน/สัปดาห์ และในช่วงระหว่างวันที่ 20-26 เมษายน คาดว่าจะมีผู้ติดเชื้อประมาณ 336 คน แต่หากควบคุมไม่ดี การติดเชื้ออาจจะเพิ่มเป็น 1:1.8 คน ตัวเลขอาจเพิ่มสูงขึ้นถึง 2,419 คน/สัปดาห์ ดังนั้นจึงจะเพิ่มมาตรการค้นหาเชิงรุกในกลุ่มเสี่ยง(ผู้ใช้แรงงาน)และชุมชนต่างๆ เพื่อลดจำนวนการแพร่เชื้อ